Mazovia

MazoviaStatuta Ducatus Mazoviae: quecunq[ue]: vel more antiquo [...] vel ducum sanctionibus perlata [...] opera [...] Petri Gorinski. Cracoviae: Viëtor.Danckerts, Cornelis (1713) Regni Poloniae Ducatus Mazoviae et Province Cujaviae Descriptio emendata. Amstelodami., sive MasoviaCromerus, Martinus (1577) Polonia sive de situ, populis, moribus, magistratibus, et republica regni Polonici libri duo (Coloniae: apud Maternum Cholinum). Lege hic p. 14 (Polonice Mazowsze), est  in Polonia media sita.

 Nomen 
Nomina tum tribus Mazoviensium quum regionis Mazoviae prima vice ineunte saeculo duodecimo perscripta sunt. In Chronicis Nestoris, ante annum 1113 lingua Slavica Ecclesiastica conscriptis, nomen tribus Мазовшане invenitur.Повѣсть времѧньнъıх лѣт, in capite tertio. Lege hic Slavice vel hic Latine. In Chronicis Polonicis, inter annos 1112 et 1116 scriptis, nomen Mazoviae multoties invenitur.Maleczyński, Carolus (ed., 1952) Galli Anonymi Cronica sive Gesta Ducum sive Principum Polonorum. (Monumenta Poloniae Historica, nova series, tomus II) Cracoviae: Polska Akademia Umiejętności. De origine toponymi huius non constat.Malec, Maria (1996) Słownik etymologiczny nazw geograficznych Polski. Varsoviae: PWN. ISBN 83-01-13857-2Truszczyński, Marcus (2012) Kształtowanie się znaczenia nazwy "Mazowsze" na przestrzeni dziejów, ze szczególnym uwzględnieniem XII–XIX wieku. Studia Ełckie, 14: 273–287.

 Historia et fines Mazoviae 
Mazovia est terra tribuum Slavicarum occidentalium,Buko, Andreas (2011) Archeologia Polski wczesnośredniowiecznej. Varsoviae: Trio. ISBN 978-83-7436-215-3 quae etiamsi medio saeculo decimo a Polonis capta, anno 1138, Regno Poloniae post mortem Boleslai III inter filios eius diviso, tamquam ducatus sui iuris iterum exstitit. Deinde regis Poloniae subiecta est, sed a Polonia proprie dicta distincta censebatur, a ducibus suis gubernata. Anno 1526, ultimo duce mortuo, Mazovia, antea feudum, in regnum Poloniae redintegrata est, leges tamen proprias usque ad finem saeculi duodevicesimi retinens. 
Hodie una e divisionibus administrativis Poloniae palatinatus Mazovicus (województwo mazowieckie) appellatur, sed haud omnes fines eius concordant cum limitibus Mazoviae antiquae, e tribus palatinatibus olim consistente, Mazoviensi nempe proprie dicto, Plocensi et Ravensi. 

Limes Mazoviae septentrionalis a Medio Aevo usque ad nostra tempora in eodem loco permansit, ubi primo Slavos a Prussis dividebat, deinde Poloniam a Borussia orientali, postremo palatinatum Mazovicum a palatinatu Warmiae et Masuriae. Limes autem meridionalis Mazoviae in Pilcia"Pilica" in Elektroniczny słownik hydronimów Polski [Lexicon electronicum hydronymorum Poloniae; Polonice, in interreti]. Nomen Latinum Pilcia in documento anno 1228 perscripto invenitur. Sunt et aliae huius nominis formae. flumine constitutus est, nunc autem limes palatinatus Mazovici multo magis meridiem versus locatur. Limes occidentalis et orientalis saepius mutabantur: Terra Dobrinensis, olim Mazoviae pars boreo-occidentalis, saeculo decimo quarto seiuncta est; Podlachia vero, regio ad orientalem plagam Mazoviae, multis vicibus a Mazovia ad Lithuaniam et vicissim a Lithuania ad Mazoviam transibat."Masowien" - apud: Meyers Großes Konversations-Lexikon, tomus 13. Lipsiae 1908, p. 398-399 (historiae conspectus usque annum 1814)
Permalink:

 Geographia 

 Natura 
Mazovia est planities sine montibus, immo sine magnis collibus, argillis a glaciariis e Scandinavia venientibus paenultima aetate glaciali allatis cooperta.Różycki, Stephanus Sbigneus (1972) Plejstocen Polski Środkowej na tle przeszłości w górnym trzeciorzędzie. Varsoviae: Państwowe Wydawnictwo Naukowe. In hac regione desunt etiam lacus, abundant autem flumina silvaeque, potius vero agri prataque. Flumen maximum Vistula est, in quam Narva cum BugoCromerus, op. cit., p. 29., Strkwa"Skrwa" in Elektroniczny słownik hydronimów Polski [Lexicon electronicum hydronymorum Poloniae; Polonice, in interreti]. Nomen Latinum Strkwa in documento anno 1248 perscripto invenitur. Sunt et aliae huius nominis formae. atque Brura"Bzura" in Elektroniczny słownik hydronimów Polski [Lexicon electronicum hydronymorum Poloniae; Polonice, in interreti]. Nomen Latinum Brura in documento anno 1241 perscripto invenitur. Sunt et aliae huius nominis formae. influunt.

 Urbes 
Urbes maximae ad ripam Vistulae sitae sunt, Varsovia nempe, caput Poloniae (ab anno 1611 de facto, ab anno 1952 de iure) atque Plocium,Jougan, Aloysius (1992) Słownik kościelny łacińsko-polski: Wedle tekstu kilku słowników a przeważnie Alberta Sleumera. Editio quarta. Varsoviae. ISBN 83-85706-00-3 caput Mazoviae vetus.

 Pinacotheca 

 Eponymia 
A Mazovia nomina sua acceperunt nonnullae species animalium, exempli gratia Uroleberis? mazoviensis Szczechura, 1965,Szczechura, J. (1965) Cytheracea (Ostracoda) from the uppermost Cretaceous and lowermost Tertiary of Poland. Acta Palaeontologica Polonica 10 (4): 451–564. crustaceum fossile (palaeocaenum) ordinis ostracodorum et Mathilda mazoviensis Kaim, 2004, gastropodum fossile (cretaceum).Kaim, Andreas (2004) The evolution of conch ontogeny in Mesozoic open sea gastropods. Palaeontologia Polonica, 62: 1–183.

 Notae 

Categoria:Regiones antiquae Europae
!